Sara Hebe

Sara Hebe Merino (Trelew, 1983ko uztailaren 9a), Sara Hebe izenez ezagunagoa, bere herrialdeko hip hop eszenan dagoen abeslari eta konpositore argentinarra da. Bere burua feministatzat definitzen du.
 Bizitza 
Sara Hebe antzerkitik eta dantzatik igaro ondoren iritsi zen hip hopera. 2007an hasi zen bere kabuz konposatzen, Interneten aurkitu zituen erritmoen gainean hitzak eta melodiak sortuz. Horrela, bere lehen diskoa izango zenaren zirriborroak sortu zituen: "La Hija Del Loco", 2009. urtearen amaieran argitaratua. Harrezkero, Sara Hebe Buenos Aires Hiriko eta Argentina barruko hainbat eta hainbat ikuskizunetan, baita Hego Amerikako hainbat agertokitan ere.

2010eko urtarrilean, Porto Alegreko Munduko Foro Sozialeko Cultura Libre Kolektiboak deitu zuen, bere musika Brasilera eraman eta topaketan parte hartzeko. Urte bereko urrian Venezuelako Caracaseko Hip Hop Revolución taldeak ere gonbidatu zuen Argentina ordezkatzera Hip Hop-eko Nazioarteko 5. Goi Bileran.

2012ko apirilean "Puentera" bere bigarren albuma aurkeztu zuen, Ramiro Jotarekin batera modu independentean ekoiztua, estudioan eta eszenatokian duen co-equiper-a.

2016an, "El Marginal" seriearen soinu-bandaren gai nagusia konposatu zuen. Juan Minujín da protagonista, eta TV Público kateak emititzen du.

 Diskografia 

 "La hijas del Loco" (2009) diskak berehala sortu zituen ondorioak, publikoaren eta kritikaren aldetik harrera bikaina izan zuelarik. Hip hop eszenako hainbat ekoizlek, besteak beste, Rancho mc, Ramiro Jota Beats, Mariano Costa, Tomas Argañaráz eta El Crazy, emandako jatorrizko oinarrietatik abiatuta landutako 12 kantu biltzen dituen diska.

 "Puenterak" (2012) rap musika ardatz hartzeaz gain, hainbat estilo zeharkatzen ditu, reggaetik cumbiara, dancehalletik mundu elektronikora.

 "Colectivo Vacío" (2015) Ramiro Jotarekin batera, rapa, punk rocka, funk karioka, eta cumbia bezalako generoak barne.
 Sara Hebe (2017) bilduma, argitaratu gabeko gai batekin: "No hay fronteras".
 "Politicalpari" (2019).
 "Sucia Estrella" (2022).
 "Beivip" (2023).

 Banda formatua 
Sara Hebek Ramiro Bochatay, Ramiro Jota izenez ezagunagoa beats, baxu, gitarra eta samplerrean eta Edu Morote (baterian) izango ditu lagun zuzeneko aurkezpenetan.

 Erreferentziak 

 Kanpo estekak 

Kategoria:Argentinarrak
Kategoria:Emakume abeslariak
Kategoria:Argentinako abeslariak
Kategoria:Hip hop
Kategoria:Feminismoa
Kategoria:Feministak